Lökdösődés Felcsúton? – Feljelentést tettek
A fiatalember állítja, a Pancho Aréna átadását biztosító cég emberei "odébb tolták", ezért a rendőrséghez fordult.
Feljelentést tett egy 22 éves budapesti egyetemista a rendőrségen hétfő este egy  felcsúti sportrendezvény kapcsán – közölte a rendőrség hétfőn, késő este. A közlemény szerint a fiatalembert felháborította és dühítette, valamint önbecsülését csorbította, hogy a helyi biztonsági szolgálat tagjai „odébb tolták”. Az egyenruhások vizsgálják a feljelentésben foglaltakat, és amint kézhez kapják, értékelik a feljelentő által jelölt kép- és videofelvételeket, amelyek rögzítették a történteket.

A hvg.hu azt írja, könnyen lehet, hogy a feljelentő a fiatal DK-sok valamelyik aktivistája volt. Hétfő este ugynais a párt Ifjú Demokraták nevű szervezetének tagjai futballozni akartak Orbán Viktor háza és a hétfőn felavatott Pancho Aréna közötti részen. A játékot fekete egyenruhás “terrorelhárítók” akadályozták meg, akik taszigálni kezdték a fiatalokat. A fizikai inzultus azzal ért véget, hogy a sarkon álló rendőrautóig tolták az aktivistákat, ahol igazoltatták őket – így idézi fel legalábbis a történteket a DK közleménye
Közélet